Amtliche Korrespondenz
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9238 AD189 Arsinoite BGU2,578

Ἀμμώνιος στρατηγὸς Ἀρσινοΐτου Ἡρακλείδου μερίδος Ἥρωνι ὑπηρέτῃ. μετάδος ἐνώπιον ὡς καθήκει τοῖς προστεταγμένοις ἀκολούθως. ἔτους κθ Αὐρηλίου Κομμόδου Ἀντωνείνου Καίσαρος τοῦ κυρίου Ἐπὶφ κ. σεσημείωμαι. Ἀμμωνίῳ στρατηγῷ Ἀρσινοΐτου Ἡρακλείδου μερίδος παρὰ Λουκίου Ἀντωνίου Μίνορος Ἀντινοέως Ἀθηναιέως τοῦ καὶ Ἐριχθόνιος. οὗ παρεκόμισα ἀπὸ διαλογῆς δημοσιώσεως χρηματισμοῦ ἀντίγραφον ὑπόκειται καὶ ἀξιῶ τούτου τὸ ἴσον διʼ ὑπηρέτου μεταδοθῆναι τῷ διὰ τοῦ χρηματισμοῦ σημαινομένῳ Γαΐῳ Ἰουλίῳ Μαρτιάλι οὐετρανῷ ἐνώπιον ἵνʼ εἰδῇ. ἔτους κθ Αὐρηλίου Κομμόδου Ἀντωνείνου Καίσαρος τοῦ κυρίου Ἐπείφ. ἐστὶ δὲ τοῦ χρηματισμοῦ τὸ ἀντίγραφον τόδε· ἱερεὺς καὶ ἀρχιδικαστὴς στρατηγῷ Ἡρακλείδου μερίδος τοῦ Ἀρσινοείτου. τοῦ δεδομένου ὑπομνήματος ἀντίγραφον μεταδοθήτω ὡς ὑπόκειται. [...] [...][...] ἔτους κθ Αὐρηλίου Κομμόδου Ἀντωνείνου Καίσαρος τοῦ κυρίου Μεχεὶρ κη. Αὐρήλιος Ἐπίμαχος σεσημείωμαι . Φλάυιος Αὐρήλιος Ἀν[...] νομογράφος ἀγορᾶς ἔγραψα τὴν οἰκονομίαν πᾶσαν. Διοδότῳ γεναμένῳ ἀγορανόμῳ καὶ ἐπὶ τῆς εὐθηνίας ἱερεῖ ἀρχιδικαστη?ͅ καὶ πρὸς τῇ ἐπιμελείᾳ τῶν χρηματιστῶν καὶ τῶν ἄλλων κριτηρίων παρὰ Λουκίου Ἀντωνίου Μίνορος. τοῦ προειμένου δισσοῦ χειρογράφου σὺν τοῖς μετὰ τὸν χρόνον γράμμασιν ἀντίγραφον ὑπόκειται. Γάϊος Ἰούλιος Μαρτιάλις οὐετρανὸς Λουκίῳ Ἀντωνίῳ Μίνορι χαίρειν. ὁμολογῶ εἰληφέναι παρά σου δάνειον διὰ χειρὸς ἐξ οἴκου ἀργυρίου Σεβαστῶν νομίσματος δραχμὰς χιλίας διακοσίας , τόκου δραχμιαίου τῇ μνᾷ κατὰ μῆνα ἕκαστον, ὧν καὶ τὴν ἀπόδοσιν ποιήσομαι ἐντὸς ἐνιαυτοῦ ἑνὸς σὺν τοῖς τόκοις. ἐὰν δὲ μὴ ἀποδῶ, ἔσται σοι ἡ πρᾶξις ἔκ τε ἐμοῦ καὶ ἐκ τῶν ὑπαρχόντων μοι πάντων καθάπερ ἐκ δίκης. τὸ δὲ χειρόγραφον τοῦτο ἰδιόγραφόν μου ὂν δισσόν σοι ἐξεδόμην καὶ μ[...][...] καθαρὸν ἀπὸ ἐπιγραφῆς καὶ ἀλείφαδος· κύριον ἔστω ὡς ἐν δημοσίῳ κατακεχωρισμένον. ἔτους κζ Αὐτοκράτορος Καίσαρος Μάρκου Αὐρηλίου Κομμόδου Ἀντωνείνου Σεβαστοῦ Εὐτυχοῦς Εὐσεβοῦς Ἀρμενιακοῦ Μηδικοῦ Παρθικοῦ Σαρματικοῦ Γερμανικου Μεγίστου Βρεταννικοῦ Τῦβι ια. [...][...][...][...]τουτο[...] καὶ τῆς ἀναδόσεως μὴ γεγονυίης βούλομαι ἐν δημοσίῳ γενέσθαι τὸ αὐθεντικὸν δισσὸν χειρόγραφον καὶ ἀξιῶ ἀναλαβόντες αὐτὸ παρʼ ἐμοῦ ὑπογεγραμμένου[^a1] περὶ τοῦ εἶναι αὐτὸ ἰδιόγραφον σὺν τοῖς μετὰ τὸν χρόνον γράμμασι τοῦ Γαΐπι Ἰουλίου Μαρτιάλιος συνκαταχωρίσαι αὐτὸ τῷδε τῷ ὑπομνήματι εἰς ἀμφοτέρας τὰς βιβλιοθήκας καὶ συντάξαι γράψαι τῷ τῆς Ἡρακλείδου μερίδος τοῦ Ἀρσινοείτου στρατηγῷ μεταδῶναι τούτου ἀντίγραφον τῷ Ἰουλίῳ Μαρτιάλι, ὅπως ποιήσηταί μοι τὴν ἀπόδοσιν τοῦ τε προκειμένου κεφαλαίου καὶ τῶν τόκων, ἢ εἰδῇ ἐσομένην μοι τὴν πρᾶξιν ἐξ ὑπαρχόντων αὐτοῦ, ἀφʼ ὧν ἐὰν τελειώσω ἐνεχυρασίας γραμμάτων. [...]δ[...] τὸ χειρόγραφον ἔχει μου π[...][...][...] ὡς καθήει. ἔτους κθ[^a2] Αὐρηλίου Κομμόδου Ἀντωνείνου Καίσαρος τοῦ κυρίου Μεχείρ. ἐσημειωσάμην. [...]ιν[...][...][...] Ἐριχθονίου [...]

[^a1: ἀναλαβόντες αὐτὸ παρʼ ἐμοῦ ὑπογεγραμμένου | ὑπογράψαντος τοῦ παρʼ ἐμοῦ [...][...]ω]

[^a2: κθ | κη]